钦定古今图书集成/明伦汇编/氏族典/第224卷 > 《廖用贤尚友录》 > 阳镇
## 钦定古今图书集成/明伦汇编/氏族典/第224卷 > 《廖用贤尚友录》 > 阳镇

按《湘乡县志》：“镇，字山公，才赋通敏，倜傥不群，中崇祯
壬午乡荐。练博通雅，诗歌雄丽，淹浃湘土，称诗者推
为老手，工行艸书。子淑，亦有才慧，与洪业嘉龙孔蒸
和冯海粟《梅花百咏》，淑五日得二百首。西蜀刘水部
明遇称为仙才。戊子春，遇乱兵，父子俱被害。”